Utgangspunktet for å bli viet i Sjømannskirken i San Francisco, er at en av ektefellene tilhører en av de skandinaviske folkekirker. Hvis ikke, må en av ektefellene være av skandinavisk herkomst og ha sjømannskirken som sin menighetskirke.
For å bli viet i Sjømannskirken må brudeparet også oppfylle de betingelser som lovene i California krever. Det betyr at brudefolkene før vielsen må ha skaffet seg Marriage License (regular license). Dette kan ordnes på denne adressen på San Franciscos rådhus (City Hall):
Det er vanskelig å nå fram på telefon for å gjøre avtale. Det beste er å bestille time på internett www.sfgov.org velg link for "Online Services" så til "Payment services", og så til "Marriage License Appointment". Her kan en også betale på forhånd. Dere kan også møte fram på kontoret og ordne alt der og da, men det kan være lange køer og det hele kan ta tid, også å få utstedt papirene. Brudefolkene må oppgi navn, fødested, fødselsdato, foreldrenes navn og bostedsadresse. Hvis noen har vært gift før, må dere vite nøyaktig dato for skilsmissebevillingen. Opplysningene gis under edsavleggelse. Pass er tilstrekkelig som legitimasjon. Pris for Marriage License ligger på litt over $100.
Innholdet i selve seremonien følger ritualet for vigsel i Den norske Kirke, og sammen med prest og evt organist blir dere enig om salmer og musikk for øvrig. Her finner dere link til en side der dere kan se nærmere på ritualet, slik at dere kan gjøre dere kjent med det på forhånd. Ressursside.
Velkommen til vielse i San Francisco! Hvis noe skulle være uklart, ta kontakt for ytterligere informasjon: gme@sjomannskirken.no.
Lenkeråte er en kontinuerlig utfordring. Skulle du oppdage at noen av våre lenker ikke fungerer, eller at firmaer er flyttet eller nedlagt, er vi glade for tips om det også - på vår e-postadresse: sanfrancisco@sjomannskirken.no.